text: [{"text_idx": "#000004", "text": "Jo\u0301lakalendarin 17. desember \u2013 Dagsins ga\u0301va til ti\u0301n"}, {"text_idx": "#000005", "text": "Hetta kundi veri\u00f0 ordiliga ringt, og er eisini gj\u00f8rt a\u0301\u00f0ur vi\u00f0 gyseligum resultatum, men hendan tungma\u0301lms jo\u0301lau\u0301tga\u0301van er faktisk fi\u0301n, kanska ti\u0301 hon er a\u0301 tremur vi\u00f0 feitum to\u0301nleikarum og sangarum."}, {"text_idx": "#000008", "text": "Nu\u0301 i\u0301 jo\u0301lama\u0301na\u00f0inum er ein jo\u0301lakalendari a\u0301 hv\u00f8rjum horni. M\u00e6r so li\u0301kt, so vil eg ikki skilja meg burturu\u0301r, so sja\u0301lvandi er eisini ein jo\u0301lakalendari her a\u0301 Nudlum."}, {"text_idx": "#000009", "text": "Hv\u00f8nn dag fram til jo\u0301la deili eg okkurt gott vi\u00f0 tykkum. Ta\u00f0 kann vera ein go\u0301\u00f0ur sangur, ein go\u0301\u00f0 mynd, ein yrking, eitt vi\u00f0m\u00e6li, ein leinkja, eitt filmklipp, ein s\u00f8ga, ein ga\u0301ta ella okkurt heilt anna\u00f0."}, {"text_idx": "#000010", "text": "Seinastu 19 a\u0301rini ella so, havi eg havt pakkakalendarar til synir mi\u0301nar, li\u0301ltar ga\u0301vur, summar jo\u0301laligar, a\u00f0rar ikki so jo\u0301laligar. Solei\u00f0is ver\u00f0ur eisini her a\u0301 Nudlum."}, {"text_idx": "#000011", "text": "Vo\u0301nandi ti\u0301ma tit at vitja aftur, um ikki hv\u00f8nn dag, so n\u00e6stan hv\u00f8nn dag, eg kann ennta\u0301 lova, at summi klipp ella sangir vera somiki\u00f0 go\u0301\u00f0, at tit saktans kunnu vitja fleiri fer\u00f0ir hv\u00f8nn dag.\nTykkum ynskist ein go\u0301\u00f0ur jo\u0301lama\u0301na\u00f0i."}, {"text_idx": "#000012", "text": "I\u0301 hesum jo\u0301lti\u0301\u00f0um, har n\u00e6strak\u00e6rleikin blo\u0301mar, s\u00e6st ti\u0301anverri uppaftur st\u00f8rri munur a\u0301 ri\u0301kum og fa\u0301t\u00f8kum enn vanligt. Felagsskapurin \u201cI\u0301 Menniskjum go\u0301\u00f0ur tokki\u201d, hevur vi\u00f0 si\u0301ni jo\u0301lahja\u0301lp bjarga jo\u0301lunum hja\u0301 mongum familjum, og man vera eitt ta\u00f0 mest jaliga og ja, kristna, a\u0301taki\u00f0, i\u00f0 vit hava uppliva i\u0301 longri ti\u0301\u00f0 i\u0301 okkara samfelag."}, {"text_idx": "#000013", "text": "Tjo\u0301\u00f0in hevur bakka\u00f0 upp umm a\u0301taki\u00f0, og no\u0301gvur peningur er komin inn til okkara veikastu. I\u0301 a\u0301r hava vit to\u0301 uppliva, at kreftir hava roynt at skatt innsavningina, roynt at tiki\u00f0 jo\u0301lini fra\u0301 teimum veikastu um ta\u00f0 er tilvita\u00f0 ella o\u0301tilvita\u00f0."}, {"text_idx": "#000020", "text": "Vo\u0301nandi ti\u0301ma tit at vitja aftur, um ikki hv\u00f8nn dag, so n\u00e6stan hv\u00f8nn dag, eg kann ennta\u0301 lova, at summi klipp ella sangir vera somiki\u00f0 go\u0301\u00f0, at tit saktans kunnu vitja fleiri fer\u00f0ir hv\u00f8nn dag."}, {"text_idx": "#000021", "text": "Tykkum ynskist ein go\u0301\u00f0ur jo\u0301lama\u0301na\u00f0i."}, {"text_idx": "#000022", "text": "Kalendaraga\u0301van i\u0301 dag er aftur u\u0301r jo\u0301lakalendaranum hja\u0301 Anders Matthesen, hesafer\u00f0 er ta\u00f0 ein sangur hja\u0301 Igor, i\u00f0 er ein av \u00f8llum teimum no\u0301gvu leiklutunum, i\u00f0 Matthesen sp\u00e6lir i\u0301 kalendaranum. Russarin Igor syngur um si\u0301nar kvinnur. Jul pa\u030a Vesterbro liggur a\u0301 Youtube, og kann vi\u00f0m\u00e6last. Partarnir eru umlei\u00f0 12 minuttir, so ho\u0301ast vit longu eru komin til 15. ber v\u00e6l til at hyggja at \u00f8llum p\u00f8rtum, uttan at ta\u00f0 tekur allar \u00e6vir."}, {"text_idx": "#000023", "text": "No\u0301gvir og fj\u00f8lbroyttir eru jo\u0301lasangirnir. I\u0301 dag fa\u0301a tit eitt sindur av reinum jo\u0301lahugna Ceelo style til tykkum u\u0301r kalendaranum i\u0301 dag."}, {"text_idx": "#000024", "text": "Chili Klaus vi\u00f0 si\u0301num egna bo\u00f0i uppa\u0301 gl\u00f8gg."}, {"text_idx": "#000025", "text": "Herfyri var danska chili ninjain Chili Klaus i\u0301 F\u00f8royum, i\u0301 hesum h\u00f8pi ogna\u00f0i eg m\u00e6r bo\u0301kina hja\u0301 honum og nakrar Carolina Reaper, og eg kann va\u0301tta yvir fyri tykkum, at ta\u00f0 er ein sera sterk chili, so dagsins kalendaraga\u0301va til tykkum er nokk best egna til tykkum, i\u00f0 ikki halda gl\u00f8gg vera no\u0301g sterkt. Hetta er nemmiliga ein filmur har Chili Klaus vi\u0301sur okkum si\u0301na uppskrift uppa\u0301 gl\u00f8gg."}, {"text_idx": "#000026", "text": "Ti\u0301anverri, skal man vera a\u0301 Facebook fyri at si\u0301ggja hesa kalendaraga\u0301vuna, so tit, i\u00f0 ikki eru a\u0301 Facebook, mugu bera yvir vi\u00f0 m\u00e6r."}, {"text_idx": "#000027", "text": "Ta\u00f0 var ein heilt serlig uppliving, ta\u0301 eg og eini 100 onnur vo\u0301ru savna\u00f0i i\u0301 Reinsari\u0301num til fyrstu av trimum jo\u0301lakonsertum hja\u0301 serstakliga v\u00e6l sp\u00e6landi bo\u0301lkinum Bj\u00f8llubandin. I\u0301 kv\u00f8ld vo\u0301ru gestirnir Gu\u00f0ri\u00f0 Hansdo\u0301ttir, Hallur Joensen og H\u00f8gni Lisberg, men sum ein eyka kalendaraga\u0301va fingu vit eisini Jessicu, do\u0301ttir Hall vi\u00f0 eini vakrari u\u0301tga\u0301vu av \u201cOh Holy Night\u201d."}, {"text_idx": "#000029", "text": "Men einki av hesum er dagsins ga\u0301va i\u0301 dag, i\u0301sta\u00f0in er ta\u00f0 eitt anna\u00f0 absolutt h\u00e6ddarpunkt: deiliga l\u00f8tan, ta\u0301 Gu\u00f0ri\u00f0 Hansdo\u0301ttir bjo\u0301\u00f0a\u00f0i Halli Joensen a\u0301 pallin, og tey saman sungu \u201cBlue Christmas\u201d, eg pilka\u00f0i telefonina u\u0301r lummanum og filma\u00f0i l\u00f8tuna, her er hon:"}, {"text_idx": "#000030", "text": "Jo\u0301lti\u0301\u00f0ir snu\u0301gva seg um n\u00e6strak\u00e6rleika, so hendan 10. desember fa\u0301a tit eitt fitt klipp, har dreingirnir i\u0301 Southpark hja\u0301lpa hv\u00f8r \u00f8\u00f0rum, ta\u0301 Eric Cartman ikki minnist or\u00f0ini til O\u2019 Holy Night, er Kyle beinanvegin kla\u0301rur vi\u00f0 eini hja\u0301lpandi hond, ella skuldi man sagt motiverandi stu\u00f0li."}, {"text_idx": "#000032", "text": "V\u00e6lvitandi um, at hetta kann bera bra\u0301 av prostituio\u0301n, so velji eg i\u0301 dag, at vi\u00f0m\u00e6la jo\u0301lakonsertirnar, sum mi\u0301n kundi Reinsari\u0301i\u00f0 skipar fyri."}, {"text_idx": "#000033", "text": "Eg kla\u0301ri bara ikki at lata vera, um ta\u00f0 ber til at fa\u0301a barnagentu hesi kv\u00f8ldini konsertirnar eru, so \u00e6tli eg m\u00e6r til allar. Bara hu\u0301s orkestri\u00f0 i\u0301 s\u00e6r sja\u0301lvum, er no\u0301g miki\u00f0 til at fa\u0301a meg at spurta oman i\u0301 To\u0301rsg\u00f8tu. Hygg at hesi myndini av teimum, hon er alt ov dy\u0301rab\u00e6r. Men konsepti\u00f0 at seta F\u00f8roya st\u00f8rsta to\u0301nlistarliga kitchfr\u00f8\u00f0ing Knu\u0301t Ha\u0301berg Eysturstein saman vi\u00f0 trimum limum i\u0301 Konfekt, ta\u00f0 ljo\u0301\u00f0ar sum a match made in heaven."}, {"text_idx": "#000034", "text": "Men fara vit vi\u0301\u00f0ari og hyggja at gestasangarunum, so ver\u00f0ur ta\u00f0 neyvan betur enn hetta. Fyrsta kv\u00f8ldi\u00f0 eru ta\u00f0 eingin minni\u00f0 enn H\u00f8gni Lisberg (ivaleyst mi\u0301n yndisartistur og ein veruliga jo\u0301lastj\u00f8rna, i\u00f0 blo\u0301mar alt a\u0301ri\u00f0), Hallur Joensen, kontrikongurin sja\u0301lvur, og Gu\u00f0ri\u00f0 Hansdo\u0301ttir, i\u00f0 b\u00e6\u00f0i sum solistur og i\u0301 Byrta hevur lagt F\u00f8royar fyri si\u0301nar f\u00f8tur."}, {"text_idx": "#000036", "text": "Felags fyri \u00f8ll try\u0301 er, at tey hava gj\u00f8rt um seg vi\u00f0 jo\u0301lasangum seinastu a\u0301rini. Greta er superaktuell vi\u00f0 si\u0301num sangi til jo\u0301lakalendaran hja\u0301 Kringvarpinum \u201cMyrkabla\u0301tt\u201c, me\u00f0an Lena gj\u00f8rdi fyri n\u00f8krum a\u0301rum si\u0301\u00f0an veruliga um seg vi\u00f0 si\u0301ni u\u0301tga\u0301vu av \u201cHappy x-mas, war is over\u201d hja\u0301 John Lennon."}, {"text_idx": "#000037", "text": "Ho\u0301ast Niels best er kendur u\u0301r rokkinum og punkinum, so hevur hann absolutt eisini eina bleyta og jo\u0301laliga si\u0301\u00f0u, hetta fekst sjo\u0301n fyri s\u00f8gn fyri i\u0301 fj\u00f8r, ta\u0301 hann sum oddama\u00f0ur i\u0301 The Ambassadors croona\u00f0i seg i\u0301 gj\u00f8gnum \u201cBlue Christmas\u201d, i\u00f0 var ein jo\u0301laheilsan fra\u0301 Sendistovuni"}, {"text_idx": "#000038", "text": "Seinasta konsertin hja\u0301 Bj\u00f8llubandanum vi\u00f0 serligum gestum, ver\u00f0ur 20. desember. Hv\u00f8rji tey vera, er ikki alment enn, men ta\u00f0 ver\u00f0ur um m\u00f8guligt uppaftur meira spennandi enn hini kv\u00f8ldini."}, {"text_idx": "#000039", "text": "Jo\u0301lakalendarin 8. desember \u2013 dagsins ga\u0301va til ti\u0301n"}, {"text_idx": "#000040", "text": "Mi\u0301n kalendaraga\u0301va til tykkum i\u0301 kv\u00f8ld er sangurin, i\u00f0 Sirkus All Stars sp\u00e6ldi inn fyri n\u00f8krum a\u0301rum si\u0301\u00f0an. Eg havi ikki hoyrt hann i\u0301 a\u0301r, og helt ta\u00f0 var vert at finna hann fram til tykkum aftur."}]